stanford-oval/wikipedia huggingface dataset:
Karla Homolka
Tuomio

Homolka jätti aviomiehensä 1993, kun tämä pahoinpiteli hänet erittäin pahasti sairaalahoitoa vaativaan kuntoon. Ensiavussa työskennellyt lääkäri kuvaili Karlan vammoja "pahimmaksi vaimonhakkaamistapaukseksi, jonka olen koskaan nähnyt". Homolkan molemmat silmät olivat mustana sekä pään takaosaan kohdistuneista iskuista aiheutunut verenpurkautuma vasemmassa silmässä; iskut olivat saaneet aivot painautumaan kallon etuosaan. Otsassa oli ruhje, kaulassa ja käsissä lukuisia mustelmia. Paha turvotus oli levinnyt 75% jalkoihin, ja alkoi reiden puolivälistä alaspäin. Lisäksi jalat olivat mustelmilla, ja oikean polven yläpuolella oli ruuvimeisselin aiheuttama pistohaava.
Lopulta pariskunta pidätettiin. Homolka keskusteli asianajajansa kanssa mahdollisuudesta käyttää "pahoinpidellyn vaimon" puolustusta, mutta he hylkäsivät sen mahdottomana. Niinpä he yllättyivät syyttäjän ehdottaessa, että Karla on mahdollisesti pahoinpidelty osapuoli. Karlalle tarjottiin alennettua vankilatuomiota, mikäli hän todistaisi aviomiestään vastaan. Karla suostui, ja hänet tuomittiin 2x12 vuoden vankeusrangaistukseen kahdesta taposta, jotka hänen tulisi toditustaan vastaan istua yhtäaikaisesti. Bernardo tuomittiin elinkaudeksi vankeuteen ilman ehdonalaisen mahdollisuutta.
Muita uhreja

On epäilty ja pidetty todennäköisenä, että Bernardolla ja Homolkalla olisi ollut muitakin uhreja. Poliisi löysi kotietsinnöissä uutisleikkeen, joka kertoi Havaijilla tapahtuneesta väkivaltaisesta raiskauksesta. Pariskunta oli tuolloin lomailemassa Havaijilla. Molempien osavaltioiden poliisiviranomaiset ovat varmoja Bernardon syyllisyydestä, mutta tapausta ei koskaan viety syyteharkintaan luovutuksen hankaluudesta johtuen. Poliisin mukaan tämän artikkelin leikkaaminen, raiskauksen tekotapa sekä ajankohta Bernardon ja Homolkan loman yhteydessä viittaavat siihen, että tekijät voivat olla samoja.
Robert Baltovich oli tuomittu 22-vuotiaan Scarboroughilaisen Elizabeth Bainin murhasta vuonna 1990 vankeuteen, ja nyt hänen asianajajansa väittävät Bernardon olevan syyllinen tytön kuolemaan. Kanadan televisio seuraa tapauksen edistymistä tiiviisti. Todistajien mukaan Bain nähtiin hieman ennen katoamistaan vaalean miehen seurassa. Bernardon ja Bainin välillä on paljon muitakin yhteyksiä, mutta kanadalainen julkaisukielto estää tämän tiedon levittämistä. 2. joulukuuta 2004 Ontarion valitustuomioistuin määräsi Baltovichille uuden oikeudenkäynnin esitettyjen todisteiden perusteella. Vuonna 1998 kirjailija Derek Finkle julkaisi kirjan No Claim to Mercy, jossa esitettiin todisteita Bernardoa vastaan.
Julkaisukielto

Tapauksen eniten keskustelua herättänyt piirre on oikeuden määräämä julkaisukielto. Alun perin kerrottiin, että kiellon tarkoitus on taata Bernardolle mahdollisuus puolueettomaan oikeudenkäyntiin. Sittemmin on käynyt ilmi, että tarkoitus oli suojella perheitä. Internetissä on julkaistu paljon huhuja tapauksesta, ja usein kuvitellut yksityiskohdat ovat olleet huomattavasti todellisuutta kamalampia; osa huhuista on otettu suoraan muista sarjamurhaajatapauksista. Näitä tietoja on edelleen saatavilla verkosta, ja samanaikaisesti tosiasiat ovat yhä julkaisukiellon alla.
Kiellon julkistamisen jälkeen useat henkilöt julkaisivat paljon kiellettyä materiaalia, sekä runsaasti virheellistä tietoa. Suurin osa kiellon rikkomisista tapahtui uutisryhmässä alt.fan.karla-homolka.
Vankeus

Ainakin seitsemän eri psykologia arvioi Karla Homolkaa hänen vankeutensa aikana, ja kaikki totesivat hänen kärsivän vakavasta kliinisestä masennuksesta, hakatun vaimon syndroomasta sekä post-traumaattisesta stressistä. Homolka sai vankilassa hoitoa kaikkiin ongelmiinsa.
Homolkan tapausta arvioinut ehdonalaislautakunta sanoi Karlan olevan psykopaatti, mutta kenelläkään jäsenistä ei ole psykiatrian tutkintoa. Yksikään Homolkaa arvioinut psykologi tai psykiatri ei ole todennut Karlan olevan psykopaatti. Mikäli ammattilainen on käyttänyt tätä termiä, mielipiteen perusteena on poikkeuksetta tapausselostukset, puhtaaksikirjoitetut haastattelut, videodokumentit ja uutisleikkeet.
22. syyskuuta 2000 Montreal Gazette julkaisi Homolkan vankeudesta artikkelin, jossa annettiin ymmärtää että hänellä oli suhde Christina Sherryn kanssa. Artikkelin yhteydessä julkaistiin kuva, jossa Homolka ja Sherry olivat yhdessä. Todellisuudessa Homolkalla oli suhde pankkiryöstöstä tuomitun Lynda Verroneaun kanssa. Sittemmin varakas Verroneau myi medialle kuvia ja artikkeleita, jossa hän väitti Karlan aloittaneen suhteen saadakseen alusvaatteita ja tietokoneen käyttöönsä.
Homolka vapautettiin 4. heinäkuuta 2005. Hän synnytti pojan vuonna 2007.
Aiheesta muualla

Homolkan ja Bernardon tekemistä murhista kertova Karla-niminen trilleri IMDb:ssä.
EFF:n arkistot tapauksesta ja siihen liittyvistä sensuuripäätöksistä (Arkistoitu – Internet Archive)
Kanadalainen toimittaja-lakinainen jäljitti Homolkan (Guadalupelle) jolla nyt kolme lasta entisen lakimiehensä veljen kanssa
Keltaneidonkannus

| Keltaneidonkannus |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Ranunculales
Heimo::  Unikkokasvit Papaveraceae
Alaheimo::  Fumarioideae
Suku::  Neidonkannukset Pseudofumaria
Laji::  lutea
Kaksiosainen nimi
 Pseudofumaria lutea  (L.) Borkh. (1789) 
Katso myös
   Keltaneidonkannus Wikispeciesissä   Keltaneidonkannus Commonsissa 
Infobox OKNimi-testi OK: 
Keltaneidonkannus eli keltakiurunkannus (Pseudofumaria lutea) on kiurunkannuksia muistuttava monivuotinen keltakukkainen kasvi. Sitä viljellään perennana.
Keltaneidonkannus kasvaa 15–30 senttimetriä korkeaksi. Lehdet ovat päältä vihreät, alta sinivihreät, lehtiliuskat ovat suikeat. Terttukukinnossa on 5–10 kukkaa, joiden teriöt ovat kullankeltaisia, 15 millimetriä pitkiä ja lyhytkannuksisia. Hedelmänä on kota.
Keltaneidonkannus esiintyy alkuperäisenä Italiassa, Sveitsissä, Balkanilla ja Ukrainassa, mutta on levinnyt viljelykarkulaisena monissa muissa Euroopan maissa.
Aiheesta muualla

Suomen Lajitietokeskus: Keltaneidonkannus (Pseudofumaria lutea)
Chilen maastopalot 2024

| Chilen maastopalot 2024 |
| --- | --- |
 Tilanne 5. helmikuuta 2024.
Päivämäärä:  helmikuun alku 2024
Tapahtumapaikka:  Chilen keskiosat
Kuolleita:  ainakin 131
Chilen maastopalot 2024 olivat pahin Chileä kohdannut luonnononnettomuus sitten vuoden 2010 maanjäristyksen. Helmikuun alussa roihunneissa paloissa kuoli ainakin 131 ihmistä. Pahiten kärsi maan keskiosan Valparaíson alue ja siellä erityisesti Viña del Marin rannikkokaupunki. Paloja edelsi paha kuivuus ja kuumuus. Viranomaiset epäilevät, että ainakin osa paloista oli ihmisen sytyttämiä.
Asiantuntijoiden mukaan maastopalot ovat viime vuosina yleistyneet Etelä-Amerikassa ilmaston lämpenemisen ja El Niñon yhteisvaikutuksesta.
Kuvia

Palon aiheuttamaa savua.
Presidentti Gabriel Boric vierailemassa paloissa tuhoutuneen kodin raunioissa.
Aiheesta muualla

Kuvia tai muita tiedostoja aiheesta Chilen maastopalot 2024 Wikimedia Commonsissa
Buster Keaton (kappale)

| ”Buster Keaton” Maj Karman Kauniit Kuvat |
| --- | --- | --- |

Singlen tiedot
 Albumilta: Kaakao
 B-puoli: ”Raasto”
 Äänitetty : Cotton Studio, Pori
 Julkaistu: 1998
 Formaatti: CDS
 Tekijä(t): Maj Karman Kauniit Kuvat
 Tuottaja(t): Ahti Impola & MKKK
 Tyylilaji: alternative rock
 Kesto: 04.57
 Levy-yhtiö: Megamania
Maj Karman Kauniiden Kuvien muut singlet
| ”Ovisilmä” 1998 | ”Buster Keaton” 1998 | ”Homma” 1999 |
Buster Keaton on alternative rock -yhtye Maj Karman Kauniiden Kuvien toinen singlejulkaisu yhtyeen vuoden 1998 studioalbumilta Kaakao.
Kappaleet

Kappaleet säveltänyt ja sanoittanut Maj Karman Kauniit Kuvat.
Buster Keaton – 4.57
Raasto – 2.42
Kokoonpano

Herra Ylppö – laulu
Häiriö Piirinen – kitara
V.V.V. – bassokitara
J. Savolainen – rummut
Kokoonpano > Tuotanto

Ahti Impola – äänittäjä, miksaaja
Pauli Saastamoinen – masteroija
Herra Ylppö – kansikuva
A. Porkka – valokuvat
Aiheesta muualla

Buster Keaton discogs.com -sivustolla
Maj Karma
| --- | --- |
Studioalbumit:   Kaukana puhelimista  Kaakao  Ääri  Rautaneito  Metallisydän  Sodankylä  Ukkonen  Salama  Peltisydän  101 tapaa olla vapaa 
Muuta:  Diskografia
Bötesön

| Bötesön> Maantiede |
| --- | --- |
Saariryhmä:  Turunmaan saaristo
Merialue:  Itämeri
Pinta-ala:  0,77 km²
Valtio
Valtio:  Suomi
Maakunta:  Varsinais-Suomi
Kunta:  Kemiönsaari
Väestö
Väkiluku:  5
Infobox OKNimi-testi OK: 
Bötesön on saari Kemiönsaaren kunnassa. 77 hehtaarin kokoisella saarella asuu vakituisesti viisi ihmistä.
Bötesön kuuluu Hiittisten saaristoon. Saaren lounaispuolella avautuu merenselkä Skallerfjärden. Salmi Ånholms sundet erottaa Bötesön Ängesön-Bergön saaresta. Bötesön pohjoisosassa on korkea kallioalue Kummelberget. Saaren keskiosassa on kluuvijärvi Bötesö träsket. Saaren eteläosaan on kasvanut kiinni saari Tranholmen.
Chilen liberaalipuolue

| Chilen liberaalipuolue> Partido Liberal de Chile |
| --- | --- |
  
  
  
Perustettu:  2013
Ideologia:  sosiaaliliberalismi federalismi laisismi
Poliittinen kirjo:  keskusta-vasemmisto
Edustajainhuone:  4 / 155
Senaatti:  0 / 43
Kansainväliset jäsenyydet:  Liberal International
Kotisivu:  https://liberaleschile.cl/
Infobox OKNimi-testi OK: 
Chilen liberaalipuolue (esp. Partido Liberal de Chile) on chileläinen sosiaaliliberaalinen puolue.
Historia

Puolueen perusti Vlado Mirosevic vuonna 2013. Sen taustalla oli alunperin toinen puolue nimeltä ChilePrimero (suom. "Chile Ensin"), joka vuonna 2012 päätti lopettaa toimintansa ja perustaa uuden puolueen. Chile Ensin oli alun perin perustettu vuonna 2007.
Kesäkuussa 2013 puolue ilmoitti muodostavansa vaaliliiton edistyspuolueen kanssa tulevissa vaaleissa. Marraskuussa 2021 puolue asettui tukemaan Gabriel Boricia maan presidentiksi.
Ideologia ja kannanottoja

Puolue määrittelee itsensä ideologiaansa kuuluvan mm. sosiaaliliberalismin, federalismin ja laisismin.
Liberaalipuolue on Liberal Internationalin täysjäsen.
Aiheesta muualla

Puolueen Twitter-tili
Case Keenum

| Case Keenum |
| --- | --- |

Henkilötiedot
Syntynyt: 17. joulukuuta 1988 Abilene, Texas
Kansalaisuus:   Yhdysvallat
Amerikkalaisen jalkapallon pelaaja
Pituus:  185 cm
Paino:  93 kg
Pelipaikka:  pelinrakentaja
Seura
Seura:  Cleveland Browns
Sarja:  NFL
Pelaajaura
Aik. seurat:  Houston Texans   Los Angeles Rams   Minnesota Vikings   Denver Broncos   Washington Redskins
Pääsarjaura:  2012–
Casey Austin "Case" Keenum (s. 17. helmikuuta 1988 Abilene, Texas) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän pelaa tällä hetkellä NFL-liigan Cleveland Brownsissa.
Ennen ammattilaisuraansa Keenum pelasi yliopistojalkapalloa Houstonin yliopiston joukkueessa kuuden vuoden ajan. Hän pitää hallussaan koko NCAA:n I-divisioonan kaikkien aikojen ennätyksiä heitetyissä maaleissa sekä jaardeissa. Ennätyksen saavuttamisessa Keenumia kuitenkin avitti Houstonin äärimmäisen heittoystävällinen pelitapa.
Jäätyään varaamattomaksi NFL:n varaustilaisuudessa, Keenum teki vapaana pelaajana sopimuksen Houston Texansin kanssa. Kaudella 2013 Keenum nimettiin viikolla 7 ensimmäistä kertaa aloittavaksi pelinrakentajaksi, ailahtelevasti pelanneen pitkäaikaisen aloittajan Matt Schaubin kärsittyä nilkkavammasta.
Aiheesta muualla

Kuvia tai muita tiedostoja aiheesta Case Keenum Wikimedia Commonsissa
Chuck (1. tuotantokausi)

Televisiosarjan Chuck ensimmäinen tuotantokausi esitettiin Yhdysvalloissa ensimmäisen kerran 24. syyskuuta 2007 - 24. tammikuuta 2008. Kausi sisältää 13 jaksoa, mikä on suunniteltua vähemmän käsikirjoittajien lakon vuoksi.
Kausi esittelee sarjan tärkeimmät hahmot ja sen päähenkilön tarinan. Tapahtumat alkavat kun Chuck Bartowski saa viestin vanhalta yliopistokaveriltaan. Tämä viesti sisältää Yhdysvaltojen hallituksen tärkeitä tietoja, jotka latautuvat Chuckin aivoihin. Tämän seurauksena Chuck joutuu elämään kaksoiselämää teknisen tuen tiimin työnjohtajana Buy More -liikkeessä (joka on parodia tunnetusta Best Buy -ketjusta) ja toimimaan samanaikaisesti hallituksen työntekijänä. Chuckin elämä on koko ajan vaakalaudalla, ja siksi NSA:ssa työskentelevä John Casey ja CIA:ssa toimiva Sarah Walker määrätään suojelemaan häntä. Chuck joutuu salaamaan kaksoisroolinsa ja valehtelemaan toistuvasti parhaalle kaverilleen Morganille ja siskolleen Ellielle.
Päärooleissa

| 0 | 1 | 2 |
| --- | --- | --- |
|  Zachary Levi  | … |  Chuck Bartowski (13 jaksoa)   |
|  Yvonne Strahovski  | … |  Agentti Sarah Walker (13 jaksoa)   |
|  Adam Baldwin  | … |  Majuri John Casey  (13 jaksoa)   |
|  Joshua Gomez  | … |  Morgan Grimes (13 jaksoa)   |
|  Sarah Lancaster  | … |  Tohtori Ellie Bartowski (12 jaksoa)   |
Sivurooleissa

| 0 | 1 | 2 |
| --- | --- | --- |
|  Scott Krinsky  | … |  Jeff Barnes (13 jaksoa)   |
|  Vik Sahay  | … |  Lester Patel (13 jaksoa)   |
|  Bonita Friedericy  | … |  Prikaatinkenraali Diane Beckman (11 jaksoa)   |
|  Ryan McPartlin  | … |  Tohtori Devon "Kapteeni Mahtava" Woodcomb (10 jaksoa)   |
|  Mark Christopher Lawrence  | … |  Michael "Big Mike" Tucker (9 jaksoa)   |
|  Julia Ling  | … |  Anna Wu (9 jaksoa)   |
|  Tony Todd  | … |  CIA:n johtaja Langston Graham (8 jaksoa)   |
|  C. S. Lee  | … |  Harry Tang (6 jaksoa)   |
|  Matthew Bomer  | … |  Bryce Larkin (4 jaksoa)   |
|  Rachel Bilson  | … |  Lou Palone (2 jaksoa)   |
|  Anthony Ruivivar   | … |  Fulcrumin Tommy Delgado (2 jaksoa)   |
|  Mini Andén  | … |  Carina Miller (1 jakso)   |
Lista jaksoista

| № | Alkuperäinen nimi | Suomenkielinen nimi | Ohjaaja | Käsikirjoittajat | Alkuperäinen esityspäivä | Katsojat (milj> ) (USA) |
| --- | --- | --- | --- | --- | --- | --- |
| 1 | Chuck Versus the Intersect | Chuck vastaan sähköposti | McG | Josh Schwartz & Chris Fedak | 24. syyskuuta 2007 (NBC) | 9,21 |
| 2 | Chuck Versus the Helicopter | Chuck vastaan helikopteri | Robert Duncan McNeil | Josh Schwartz & Chris Fedak | 1. lokakuuta 2007 (NBC) | 8,39 |
| 3 | Chuck versus the Tango | Chuck vastaan tango | Jason Ensler | Matthew Miller | 8. lokakuuta 2007 (NBC) | 7,21 |
| 4 | Chuck Versus the Wookiee | Chuck vastaan karvaturri | Allan Kroeker | Allison Adler | 15. lokakuuta 2007 (NBC) | 8,36 |
| 5 | Chuck Versus the Sizzling Shrimp | Chuck vastaan katkarapu | David Solomon | Scott Rosenbaum | 22. lokakuuta 2007 (NBC) | 7,22 |
| 6 | Chuck Versus the Sandworm | Chuck vastaan hiekkamato | Robert Duncan McNeil | Phil Klemmer | 29. lokakuuta 2007 (NBC) | 7,65 |
| 7 | Chuck Versus the Alma Mater | Chuck vastaan opinahjo | Patrick Norris | Anne Cofell Saunders | 5. marraskuuta 2007 (NBC) | 7,65 |
| 8 | Chuck Versus the Truth | Chuck vastaan totuus | Robert Duncan McNeil | Allison Adler | 12. marraskuuta 2007 (NBC) | 7,56 |
| 9 | Chuck Versus the Imported Hard Salami | Chuck vastaan tuontisalami | Jason Ensler | Scott Rosenbaum & Matthew Miller | 19. marraskuuta 2007 (NBC) | 7,79 |
| 10 | Chuck Versus the Nemesis | Chuck vastaan verivihollinen | Allison Liddi-Brown | Chris Fedak | 26. marraskuuta 2007 (NBC) | 8,42 |
| 11 | Chuck Versus the Crown Vic | Chuck vastaan menopeli | Chris Fisher | Zev Borow | 3. joulukuuta 2007 (NBC) | 8,41 |
| 12 | Chuck Versus the Undercover Lover | Chuck vastaan salarakas | Fred Toye | Phil Klemmer | 21. tammikuuta 2008 (CityTV) | 6,88 |
| 13 | Chuck Versus the Marlin | Chuck vastaan marliini | Allan Kroeker | Matthew Lau | 21. tammikuuta 2008 (CityTV) | 7,02 |
Karl Mauritz Martinau

Kenraaliluutnantti Karl Mauritz Martinau (1861–1863)
Karl Mauritz Martinau (18. heinäkuuta 1797 Tukholma – 29. maaliskuuta 1863 Hamina) oli suomalainen kenraaliluutnantti, jonka arvon hän sai 1855.
Martinaun vanhemmat olivat ranskalaista syntyperää oleva eversti Aksel Kaarle Martinau ja Karoliina Vilhelmiina Goldkuhl ja puoliso vuodesta 1838 Wilhelmina Amalia Tigerstedt. Martinau kävi Haapaniemen sotakoulun. Hän oli keisari Aleksanteri I:n tulkki tämän Suomen-matkalla 1819. Venäjän-Turkin sotaan Martinau osallistui ylimajoitusmestarin kanslian jäsenenä. Hän palveli jonkin aikaa Puolassa vuodesta 1831, everstiksi hänet ylennettiin 1836 ja hänestä tuli rykmentin komentaja seuraavana vuonna. Kenraalimajuriksi ylennettynä Martinau osallistui Venäjän väliintuloon Unkarin vallankumoukseen. Krimin sodassa hän oli  jalkaväkidivisioonan komentaja ja haavoittui niin pahasti, että menetti toisen kätensä. Sodan jälkeen vuonna 1856 hänet komennettiin Venäjän sotilasoppilaitosten palvelukseen. Martinau oli sittemmin Haminan kadettikoulun johtaja 1858-1863. Hänet aateloitiin 1854 aatelissukuna 229, mutta suku sammui ilman miespuolista perillistä.
Martinaun lapsia olivat taidemaalarit Nathalie Martinau ja Maria Martinau.
Bösendorfer

Bösendorfer-flyygeli.
Ignaz Bösendorfer.
Bösendorfer on itävaltalainen, Wienissä sijaitseva pianotehdas, viralliselta nimeltään L. Bösendorfer Klavierfabrik GmbH, jonka on vuodesta 2008 omistanut japanilainen soitinvalmistaja Yamaha. Sen perusti Ignaz Bösendorfer (1794–1859) vuonna 1828, minkä jälkeen sen johto siirtyi hänen pojalleen Ludwigille (1835–1919). 1900-luvun alkuvuosikymmeninä tehtaan omisti Carl Hutterstrasser (1863–1942).
Bösendorferin valmistamat konserttiflyygelit ovat kolmas vaihtoehto arvostetuimmalle merkille Steinwaylle ja suosituimmalle merkille Yamaha, ja Bösendorferin soinnin sanotaan sopivan erityisen hyvin romantiikan ajan musiikkiin.  Vuodesta 2008 japanilainen Yamaha on omistanut Bösendorferin pianotehtaan kokonaan.
Bösendorferin lippulaivatuote on vuonna 1900 Ferruccio Busonin toiveesta valmistettu Imperial-flyygeli, jonka ääniala käsittää kahdeksan oktaavia.
Steinway & Sons yrittää saada mahdollisimman monet maailman konserttipianisteista omaan talliinsa erilaisin sponsorisopimuksin ja suorastaan estämällä heitä soittamasta muita merkkejä, etenkin Bösendorferia. Soolokonserteissaan molemmilla flyygeleillä vuorotellen soittanut Andras Schiff pitää Steinwayn taktiikkaa samana kuin automaailmassa pyrittäisiin saamaan kaikki ajamaan Mercedes-Benziä.
Cia Rinne

| Cia Rinne |
| --- | --- |
 Cia Rinne 2015
Henkilötiedot
Syntynyt: 1973 (ikä 50–51) Göteborg, Ruotsi
Kansalaisuus:  suomalainen
Ammatti:  runoilija
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Cia Rinne (s. 1973 Göteborg, Ruotsi) on suomenruotsalainen runoilija, joka tekee visuaalisia runoja, joissa hän yhdistelee eri kieliä.
Rinteen vanhemmat ovat suomalaisia, mutta Rinne vietti lapsuutensa Saksassa. Hän on suorittanut maisterin tutkinnon filosofiassa Frankfurtin Goethe-yliopistossa. Lopputyön aiheena oli Hans Jonasin ajattelu. Hän on opiskellut myös Helsingin yliopistossa ja Ateenassa.
Rinne sai vuonna 2019 kirjallisuuden valtionpalkinnon. Palkintoperusteluiden mukaan Rinne on yksi Suomen kansainvälisesti tunnetuimpia nykyrunoilijoita. Hänen monialainen taiteensa on saanut vaikutteita muun muassa Fluxus-taiteilijoilta ja konseptualisteilta.
Teokset

Blue tide : a true story = Maré Azul, OctOPUS 1997
A voyage to Ichickemoon 1999
zaroum 2001
The Roma journeys, Steidl 2007 (valokuvat Joakim Eskildsen)
Notes for soloists 2009
l'usage du mot 2017
Borislav Stanković

| Borislav Stanković |
| --- | --- |

Henkilötiedot
Koko nimi:  Borislav Stanković
Syntynyt: 9. heinäkuuta 1925 Bihać, Serbien, kroaattien ja sloveenien kuningaskunta
Kuollut: 20. maaliskuuta 2020 (94 vuotta) Belgrad, Serbia
Kansalaisuus:   Jugoslavia, myöh.  Serbia
Koripalloilija
Pelaajaura
Seurajoukkueet
:  KK Crvena zvezda
Maajoukkueet
1949–1953:   Jugoslavia
Ottelut (pisteet):  36
Valmennusura
1953–1963 1965 1966–1969:  OKK Belgrad OKK Belgrad Pallacanestro Cantù
Aiheesta muualla
FIBA
Borislav ”Bora” Stanković (9. heinäkuuta 1925 Bihać, Serbien, kroaattien ja sloveenien kuningaskunta – 20. maaliskuuta 2020 Belgrad) oli jugoslavialainen, sittemmin serbialainen koripalloilija, koripallovalmentaja ja urheiluvaikuttaja. Hän toimi kansainvälisen koripalloliiton pääsihteerinä vuodet 1976–2002.
Ura

Koripalloilijana Stanković voitti KK Crvena zvezdassa Jugoslavian mestaruuden vuosina 1946 ja 1947 ja kuului Jugoslavian miesten maajoukkueeseen vuosina 1949–1953 yhteensä 36 ottelussa osallistuen muun muassa vuoden 1950 MM-kilpailuihin ja vuoden 1953 EM-kilpailuihin. Koripallovalmentajana hän valmensi OKK Belgradin Jugoslavian mestaruuteen vuosina 1958, 1960, 1962 ja 1965 sekä Pallacanestro Cantùn Italian mestaruuteen vuonna 1968.
Stanković toimi pitkään erilaisissa tehtävissä muun muassa kansainvälisessä olympiakomiteassa ja oli kansainvälisen koripalloliiton pääsihteeri vuodet 1976–2002. Stanković oli valvomassa kolmen pisteen heiton viivan käyttöönottoa kansainvälisesti ja myötävaikutti NBA- ja muiden ammattilaispelaajien oikeuteen osallistua kesäolympialaisiin. Hänet on nimetty sekä Naismith Memorial Basketball Hall of Fameen että FIBA Hall of Fameen. Stanković kuoli Belgradissa 94-vuotiaana 20. maaliskuuta 2020.
Aiheesta muualla

Borislav Stanković Kansainvälinen olympiakomitea. (englanniksi)
Cascinette d’Ivrea

| Cascinette d’Ivrea |
| --- | --- |
 Cascinette d’Ivrean kirkko.
 Cascinette d’Ivrea
 Koordinaatit: 45°28′48″N, 7°54′20″E 
Valtio:  Italia
Alue:  Piemonte
Metropolikaupunki:  Torino
Korkeus:  239 m
Väkiluku:  1 497 
Aikavyöhyke:  UTC+1
 – Kesäaika:  UTC+2
 
 https://www.comune.cascinette.to.it 
Infobox OKVirheellinen NIMI-arvo: 
Cascinette d’Ivrea (piemonteksi Cassinëtte d'Ivrèja) on kunta Italiassa Piemonten alueella sijaitsevassa Torinon metropolikaupungissa. Vuoden 2023 alussa kunnassa oli arviolta 1 497 asukasta.
Karl Molitor

| Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Mitalit> Maa:   Sveitsi.Miesten alppihiihto. Olympialaiset  | Maa:   Sveitsi> Miesten alppihiihto. |
| --- | --- | --- | --- |
|  Hopeaa | St. Moritz 1948 | alppiyhdistetty |  |
|  Pronssia | St. Moritz 1948 | syöksylasku |  |
| MM-kilpailut  | MM-kilpailut  | MM-kilpailut  |  |
|  Pronssia | Zakopane 1939 | syöksylasku |  |
Karl Molitor (29. kesäkuuta 1920 Wengen – 25. elokuuta 2014 Grindelwald, Bern, Sveitsi) oli sveitsiläinen alppihiihdon olympia- ja MM-mitalisti. Hän edusti aktiiviurallaan Skiclub Wengeniä.
Molitor sijoittui Zakopanen MM-kilpailuissa 1939 syöksylaskussa kolmanneksi. St. Moritzin olympialaisissa 1948 hän sai alppiyhdistetyssä hopeaa ja jakoi syöksylaskun pronssin maanmiehensä Rolf Olingerin kanssa.
Molitor kuoli 25. elokuuta 2014, 94-vuotiaana.